OpenLLM-France/wikimedia huggingface dataset:
# Beoin

Beoin Aralarko Malloetako mendi bat da, Egurbide eta Oa mendateen artean dagoena.

## Irispideak
### Guardetxetik

Hortik abiatzen da biderik erraz eta erosoena. Errenagako babeslekuak igaro behar dira Trikuarri izeneko leporaino iritsi arte. Ondoren, Intzako dorrearen eta Aldaonen bazterretik igaro behar da Egurbideko lepora iritsi arte. Hortik, Egurbide izeneko mendiaren tontorrera igo daiteke, eta, jaitsiera baten ondoren, mendiaren azken aldapak igotzen hasi behar da, tontorrera iritsi arte.

### Amezketatik

Amezketatik, Arritzagako labarra igo behar da, Arritzagako txabolara iritsi arte. Hortik, Oa lepora iris daiteke, eta, hegoaldetik, gailurrez gailur igo Beoinera doan malda belartsua.

### Azkaratetik

Azkaratetik edo Gaintzatik, Oa leporantz iristea zailagoa da eta askoz ahalegin handiagoa behar da, garaiera handiagora igo behar delako eta han ez dagoelako bidezidor argirik. Astunaldeko kanalaren oinarrira jo behar da. Horrek izen bereko mendatera iristea ahalbidetzen du. Ez da bertaraino igo behar, baizik eta, ezkerretara hartuta, Sonbelu izeneko zintzilikaturiko lautada bitxira joango gara. Pagaditik, beste lautada batetara iristen da, Aloixa Gañe izena duena. Iparmendebaldean, Axurda muinora heltzen da. Toki horretatik erraza da Oa lepora iristea, eta zailxeagoa Egurbea izeneko lepora irtetea, lehenengo aukera askoz egokiagoa izanik Beoin mendiaren tontorrera iritsi ahal izateko.

## Kanpo estekak

* Datuak: Q12254990
# Beoning

Sutan (Hangul: 버닝; RR: Beoning) 2018ko Lee Chang-dong korear zinema zuzendariaren misteriozko film dramatikoa da, Haruki Murakamiren ipuin batean oinarrituta.

## Sinopsia

Oharra: Atal honek istorio osoa edo amaiera argitzen du.
Jong-su mezulari lanetan ari da. Halako batean, Hae-mi ezagutuko du. Afrikara egingo duen bidaian den bitartean bere katua zaintzeko eskatuko dio Hae-mik Jong-suri. Handik bueltan, Ben aurkeztuko dio, bidaian ezagututako gazte misteriotsu bat.

## Aktoreak

* Yoo Ah-in: Lee Jong-su
* Steven Yeun: Ben
* Jeon Jong-seo: Shin Hae-mi
* Lee Joong-ok
* Ok Ja-Yeon

## Erreferentziak

* ↑ «Buh-ning» Berria 2018-10-13 CC BY-SA 4.0 lizentziapean.

## Kanpo estekak

* Datuak: Q27964354
# Beola jauregia

Beola jauregia edota Galtzada jauregia Nafarroako Baztan udalerriko Almandoz udalerrian dagoen jauretxe bat da. Gaur egun bertan hotela eta jatetxea daude.

## Kokalekua

Kale Nagusiaren 13. zenbakian dago.
* Aurrealdea.
* Eraikinaren ikuspegi orokorra.

## Historia

XVIII. mendean eraiki zen. 1980an Alicia Bidegain Inda eta Bernardo Beola Gaztanbide senar-emazteek jauregia erosi eta lehen mailako jatetxe eta hotela izateko zaharberritu eta egokitu zuten.

## Eraikina

XVIII. mendeko Baztango eraikin zibilen adibide garbia da, harlanduzko hormak ditu, bai eta aurrealdean armarria ere. Bere barne egitura haritz egurrezko haga eta eusgarriez osatua dago, lau uretako teilatu bat duelarik.

## Kanpo estekak

* Beola jatetxe eta hotelaren webgunea (Gaztelaniaz)
* Datuak: Q25475850
# Beorn

Beorn, Tolkienen legendariumean eta Hobbita eleberrian agertzen den pertsonaia bat da. Forma aldakorreko (edo, literalki, larru aldakorreko) gizaki bat da, hartz beltz handi baten itxura har zezakeena. Nahi zuenean hartz bihurtzeko ahalmenaz gain, Beornek, animaliekin hitz egiteko gaitasuna ere bazuen. Beornidarren kapitaina zen, eta Tolkienen legendariumean agertzen den arraza horretako pertsonaia bakarra.
Oihan Iluna eta Mendi Lainotsuen artean zegoen harizti batean bizi zen, Karrokatik gertu, zurezko etxe handi batean. Behiak, zaldiak eta erleak hazten zituen, eta ezti kremaz elikatzen zen. Berebizi gorrotatzen zituen orkoak, eta, orohar, ezezagun guztietaz mesfidati zen, baina, hala ere, bihotz onekoa zen, Hobbita eleberrian, Gandalfek, Bilbo Zorrozabal eta nanoak hartzea lortu baitzuen. Beornek, Thorin eta honen lagunak elikatu eta babestu zituen, hauek, arranoek, wargengandik salbatuak izan ondoren, Mendi Lainotsuen ekialdeko atetik irten ondoren. Bere etxean ostatu eman zien, baita armak eta janaria ere.
Beranduago, paper garrantzitsua izan zuen Bost Armaden guduan lortutako garaipenean. Gudu horretan, Beorn hartz bihurtuta agertu zen, Thorin salbatu zuen eta Bolgo hil zuen. Gudua amaitu zenean, Gandalfek eta Bilbok, denbora bat eman zuten bere etxean, Eskualdera itzuli aurretik. Mendi Lainotsuen eta Oihan Ilunaren artean zegoen eremu zabal bat gobernatu zuen. Seme bakarra izan zuen: Grimbeorn

## Kanpo estekak

* Datuak: Q1750830
# Beornidar

Beornidarrak, Tolkienen legendariumean agertzen den fikziozko gizaki arraza bat da.
Beornidarrak, Rohirrimekin eta Haraneko Gizakiekin lotutako gizakiak ziren. Edainen edo hauen gertuko senideen ondorengoak ziren, eta, beraz, adunaikoarekin eta rohanerarekin lotutako hizkuntza bat hitz egiten zuten. Garaiak eta ederrak ziren, eta Karrokan edo hemendik gertuko tokietan bizi ziren. Eraztunaren Gerran, Pasabide Garaia eta Karrokako ibia, orkorik gabe mantendu zituzten, zerga batzuen truke.
Animaliekin oso harreman ona zuten, eta ez zuten okelarik jaten. Eraztunaren Gerraren ondoren, Beornidarrei eta oihanetako gizakiei, Oihan Beltzaren erdialdea eman zieten.
Tolkienen liburuetan aipatzen diren beornidar bakarrak, Beorn eta Grimbeorn dira.

## Kanpo estekak

* Datuak: Q8247410
# Bluffton (Georgia)

Bluffton Georgiako estatuko herri bat da. Mor konderrian kokatua dago. 2010ean 103 biztanle zituen, 4,16 kilometro koadrotan banatuta.

## Ikus, gainera

* Mor konderria

## Kanpo estekak

* Datuak: Q2583088
* Multimedia: Bluffton, Georgia / Q2583088
# Bluffton (Hego Carolina)

Bluffton Ameriketako Estatu Batuetako inkorporatutako herri bat da. Beaufort konderrian kokatuta dago, Hego Carolina estatuan. 27.716 biztanle ditu, 139,073156 kilometro koadroko azaleran banatuta.

## Ikus, gainera

* Beaufort konderrian

## Kanpo estekak

* Datuak: Q3243593
* Multimedia: Bluffton, South Carolina / Q3243593
# Bluffs (Illinois)

Bluffs Illinoiseko herri bat da. Scott konderrian kokatua dago. 2010ean 715 biztanle zituen, 2,31 kilometro koadrotan banatuta.

## Ikus, gainera

* Scott konderria

## Kanpo estekak

* Datuak: Q2569637
# Bluffton (Minnesota)

Bluffton Minnesotako hiri bat da. Otter Tail konderrian kokatua dago. 2010ean 207 biztanle zituen, 7,14 kilometro koadrotan banatuta.

## Ikus, gainera

* Otter Tail konderria

## Kanpo estekak

* Datuak: Q2023585
* Multimedia: Bluffton, Minnesota / Q2023585
# Bluffton (Ohio)

Bluffton Ohioko herri bat da. Allen konderrian kokatua dago. 2010ean 4.125 biztanle zituen, 9,19 kilometro koadrotan banatuta.

## Ikus, gainera

* Allen konderria

## Kanpo estekak

* Datuak: Q282552
* Multimedia: Bluffton, Ohio / Q282552
# Bluffdale (Utah)

Bluffdale Ameriketako Estatu Batuetako hiri bat da. Salt Lake konderrian dago, Utah estatuan. 17.014 biztanle ditu, 28,448021 kilometro koadroko azaleran banatuta.

## Ikus, gainera

* Salt Lake konderria

## Kanpo estekak

* Datuak: Q482962
* Multimedia: Bluffdale, Utah / Q482962
# Bluffton (Indiana)

Bluffton Indianako hiri bat da. Wells konderrian kokatua dago. 2010ean 9.897 biztanle zituen, 21,32 kilometro koadrotan banatuta.

## Ikus, gainera

* Wells konderria

## Kanpo estekak

* Datuak: Q748325
* Multimedia: Bluffton, Indiana / Q748325
# Bluffton udalerria, Winneshiek konderria (Iowa)

Bluffton udalerria Ameriketako Estatu Batuetako Iowa estatuko udalerri bat da, Winneshiek konderrian. Azken zentsuaren arabera 424 biztanle zituen.

## Ekonomia

2020ko zentsuaren arabera, Bluffton udalerriak 122 etxebizitza zeuden. Per capita diru-sarrerak 41.104 estatubatuar dolar ziren.

## Kanpo estekak

* Datuak: Q9036653
# Bluffdale udalerria, Greene konderria

Bluffdale udalerria Ameriketako Estatu Batuetako Illinois estatuko udalerri bat da, Greene konderrian. Azken zentsuaren arabera 454 biztanle zituen, 45.58 milia karratu (118.1 km$^2$) eremuan.

## Ekonomia

2020ko zentsuaren arabera, Bluffdale udalerrian 290 etxebizitza zeuden. Per capita diru-sarrerak 38.931 estatubatuar dolar ziren.

## Kanpo estekak

* Datuak: Q4930685
# Bonymaen

Bonymaen edota Bon-y-maen Ward, galesez: Bôn-y-maen, Galesko Swansea hiriko komunitate bat da. 2011ko erroldaren arabera 6.857 biztanle zituen.

## Kanpo estekak

* Datuak: Q4940922
* Multimedia: Bon-y-maen / Q4940922
# Bony (Aisne)

{{subst:PANEMAE}} Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q650541
* Multimedia: Bony / Q650541
# Bonyunia

Bonyunia Loganiaceae familiako landare-loredun generoa da. Hego Amerikako hegoalde tropikalean aurki daitekeen generoa da.

## Espezieak

10 espezie deskribatu dira.
* Bonyunia antoniifolia Progel
* Bonyunia aquatica Ducke
* Bonyunia excelsa J.R.Grant
* Bonyunia magnifica J.R.Grant
* Bonyunia minor N.E.Br.
* Bonyunia nobilis J.R.Grant
* Bonyunia pulchra Ricketson, J.R.Grant & Liesner
* Bonyunia spectabilis J.R.Grant
* Bonyunia superba R.H.Schomb. ex Progel
* Bonyunia venusta J.R.Grant

## Erreferentziak

* ↑ https://ecuador.inaturalist.org/taxa/511009-Bonyunia
* ↑ (Ingelesez) «Bonyunia R.H.Schomb. ex Progel | Plants of the World Online | Kew Science» Plants of the World Online (Noiz kontsultatua: 2024-01-17).

## Kanpo estekak

* Datuak: Q8250776
* Multimedia: Bonyunia / Q8250776
* Espezieak: Bonyunia
# Bonópolis

Bonópolis Brasilgo udalerri bat da, Goiás estatuan kokatua. 3.299 biztanle ditu 1.628,486 km²ko eremuan.

## Ikus, gainera

* Goiás

## Kanpo estekak

* Datuak: Q1806828
* Multimedia: Bonópolis / Q1806828
# Bonvilston

Bonvilston, galesez: Tresimwn, Galesko udalerri bat da, Vale of Glamorgan konderrian. Cowbridge udalerritik 4 milia ekialdera dago, Cardiff hiriburutik hurbil.

## Kanpo estekak

* Datuak: Q4942682
* Multimedia: Bonvilston / Q4942682
# Bertzea (film laburra)

    Artikulu hau film bati buruzkoa da; beste esanahietarako, ikus «Beste (argipena)».
Bertzea 2001 urtean Safy Nebbouk eginiko film laburra da.
2002ko Larissako Zuzendari Berrien Mediterranear Zinema Jaialdian argazki onenaren Saria lortu zuen.

## Sinopsia

Oharra: Atal honek istorio osoa edo amaiera argitzen du.
Agure batek gaua eta hotzaren kontra egingo du mendian galdutako ardi bat aurkitzeko.

## Pertsonaiak

* Jose Ramon Argoitia
* Juani Mendiola
* Lucie Wargnier

## Kanpo estekak

* Datuak: Q12255086
# Beruete

Beruete Nafarroa Garaiko kontzejua da, Basaburua udalerrikoa. 2020ko urtarrilaren 1ean 137 biztanle zituen.

## Demografia

Berueteko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 175 | 177 | 174 | 174 | 170 | 156 | 160 | 160 |

## Ekonomia

Basaburuko Beruete kontzejuaren mugetan, Leitza eta Basaburua bitartean, Nafarroako gobernuak eraikitako "Aritz" izeneko parke eolikoa dago. Parkeak duen instalaturiko potentzia 19,20 megawattekoa da. Parkearen jabea Acciona da gaur egun.

## Kanpo estekak

* Datuak: Q2748069
* Multimedia: Beruete / Q2748069
# Berueteko hilketa

Berueteko hilketa 1924ko irailaren 11an jazotako gertakizun beltza izan zen. Hilketa argitu eta arduradunak zigortzeko aurrera eramandako epaiketako aktetan agertzen denaren arabera, Uitzi ondoko Berueteko Santa Engrazia mendian Bernardo, Juan Martin eta Jose Goñi anaiek aizkoraz hil zuten Martin Aizkorbe lankidea baso lanetan ari zirela, lanagatik irabazitako dirua ebatsi eta gero.
Antza denez, Bernardok Martin Aizkorberi bere lanagatik 1.260 pezeta ordaindu behar zizkion, baina 600 eman zizkion bakarrik. Ondoren, Bernardok bere bi anaiak Martini emandako 600 pezeta horiek lapurtzera bultzatu zituen, bakoitzari 100 pezeta emanen zizkienaren promesa eginez. Hurrengo egunean, irailaren 11an goizeko 4.30etan Juan Martin eta Jose anaiak Bernardok emandako aizkora eskutan Martinengana jo zuten, Josek aizkora kolpez hil egin zuen eta bere gorpua kilometro gutxi batzuetara aurkitzen zen mendiko zulo batera bota zuten. Artzain batek gorpua 10 egun geroago aurkitu zuen eta Goñi anaiak berehala atxilotu eta irailaren 27an Iruñean epaitu zituzten (itzultzaile batek lagunduta, euskara baizik ez baitzekiten) eta heriotza zigorra ezarri zieten hiru anaiei.
Anai zaharrena, Bernardo, Alejo Fleta apaizarekin konfesatu zen, Juan Martín San Lorenzo elizako parrokoa zen Marcelo Zelaietarekin eta txikiena, Jose, Alejandro Maistarrena espetxeko apaizarekin. Gauean Leandro Nagore Iruñeko alkatea eta Mateo Muxika Urrestarazu Iruñeko apezpikuaren bisita jaso zuten, azken hau euskaraz zuzendu zitzaien.
1925eko otsailaren 1eko goizeko 7 etan Gregorio Mayoral Sendino borrero famatuak Goñi anaiak exekutatu zituen.

## Erreferentziak

* ↑ http://memoriasdelviejopamplona.com/2017/07/cronica-negra-del-viejo-pamplona-el-crimen-de-beruete-1924.html
* ↑ Gregorio Mayoral, Canovas del Castillo Espainiako Lehen Ministroa Arrasateko Santa Ageda bainuetxean hil zuen Michele Angiolillo anarkistaren borreroa izan zen ere.

## Kanpo estekak

* http://hemeroteca.abc.es/nav/Navigate.exe/hemeroteca/madrid/abc/1925/02/03/022.html
* http://hemeroteca.lavanguardia.com/preview/1925/02/03/pagina-20/33257839/pdf.html
* Datuak: Q61070647
# Bertzun

Bertzuna esaten zaio etxeetan, tximinietan edo suontzietan txingarrak eta errautsa mugitzeko eta jasotzeko erabiltzen den burdinazko edo bestelako metalezko objektu luzexka bati, heldulekua duena txingar eta suarekin kontaktuan dagoen partearen beste aldean.
Pala bat da ohikoan, baina kako formakoak ere izendatu izan dira horrela euskaraz.

## Erreferentziak

* ↑ «EH - Bilaketa - Bertzun» www.euskaltzaindia.eus (Euskaltzaindiaren Hiztegia) (Noiz kontsultatua: 2024-07-29).
* 1 2 «OEH - Bilaketa - Bertzun» www.euskaltzaindia.eus (Noiz kontsultatua: 2024-07-29).

## Kanpo estekak

* Datuak: Q48784561
* Multimedia: Fire shovels / Q48784561
# Bertín Osborne

Norberto Juan Ortiz Osborne (Madril, Espainia, 1954ko abenduaren 7a), Bertín Osborne izenez ezagutua, abeslari, aurkezle eta aktore espainiarra da.

## Biografia

Madrilen jaioa, familia aristokratiko espainiar batekoa da, Enrique Ortiz y López-Valdemoro, Donadío de Casasolako VIII. kondea, eta María Teresa Osborne Marencoren (1991n hila) seme nagusia. Villanueva de los Infantesen (Ciudad Real) igaro zuen bere haurtzaroko zati bat, bere osaba San Fernandoko duke, Jaime Melgarejo Osborneren lursailaren mugakide zen funts batean. Chamartíngo Jesuitetan ikasi zuen, San José de Campillos (Málaga) barnetegian eta San Lorenzo de El Escorialgo Alfontso XII.a ikastetxean. Hamasei urte zituela ikasketak utzi eta etxetik alde egin zuen. Handik gutxira, 1970 aldera, diskoteketan abesten hasi zen, zaletasunagatik beharragatik baino gehiago. Aldi berean mota guztietako lanbideetan aritu zen: higiezin-artekari, aseguru-agente eta higiezinen ordezkari Sofico-n.

## Diskografia

* Amor mediterráneo (1981).
* Como un vagabundo (1982).
* Tal como soy (1984).
* Buena suerte (1985).
* Dos corazones y un destino (1986).
* Vida o castigo (1988).
* Acuérdate de mí (1990).
* Qué nos pasa esta mañana (1991).
* En soledad (1992).
* Quiero estar contigo (1993).
* Tú me acostumbraste (1994).
* Sus singles para Hispavox (1998).
* Mayor de edad. 30 Grandes Éxitos (2000).
* Lo mejor de Bertín Osborne (2000).
* Sabor a México (2000).
* Mis recuerdos (2002).
* Todo lo mejor de Bertín Osborne (2003).
* 15 de colección (2004).
* Bendita América (2004)
* Algo contigo (2005).
* 20 canciones de oro (2007).
* Va por ellos (2008).
* A mi manera (2012).
* Corazón ranchero (2013)
* Crooner (2015)

## Erreferentziak

* ↑ (Gaztelaniaz) Fundación Bertin Osborne. 2015.
* ↑ (Gaztelaniaz) Hemeroteca ABC
* ↑ (Gaztelaniaz) Biografía de Bertín Osborne.
* ↑ «Bertín Osborne, contra los recortes a los discapacitados» El Mundo 2012/12/03.
* Datuak: Q828285
* Multimedia: Bertín Osborne / Q828285
# Bertópolis

Bertópolis Brasilgo udalerri bat da, Minas Gerais estatuan kokatua. 4.451 biztanle ditu 427,803 km²ko eremuan.

## Ikus, gainera

* Minas Gerais

## Kanpo estekak

* Datuak: Q1756857
* Multimedia: Bertópolis / Q1756857
# Bertze batekilan

"Bertze batekilan" Daniel Landartek, Daniel Arberu izengoitiaz, idatzitako bertso ezagunak dira. Abeslari askok egin dituzte abestiaren bertsioak, tartean, Gorka Knörrek, Anje Duhaldek eta Etorki taldeak. Maitasunezko istoria baten bidez baserrien galzoria adierazi nahi zuen egileak. Hitzak 1965ean Herria aldizkarian plazaratu ziren.

## Hitzak

Hau dira Herrian argitaratutako bertsoak:
1 Amodio ezti eta garbi batez,
Ene bihotza da, zinez berotia.
Bainan zorigaitzez, ari naiz nigarrez,
Zu, ez zirelakotz, izanen enia!
2 Laborari seme, Eskualdun ere.
Zu zintudan maite, bainan joan zare
Frantses batekilan, eni erran gabe.
Ta geroztik beti, bihotza dut trixte.
3 Eni erran zautan, maite ninduela,
Eta nik sinetsi, enetako zela!
Bainan airatu da, bertze batekilan.
Eta ni bakarrik, gelditu herrian...
4 Ait'ama xaharrak, supaster xokoan,
Akituak dira, ta otoitzez ari.
Gure etxaldea, errekarat-koan
Beharko ginuen, bizirik atxiki!
5 Bainan joan zira, bertze batekilan
Hiri ederrean, egonen zirezte.
Ni, kanpaña zolan; ta kabalekilan,
Biziko naiz trixte, uzkur ta herabe...
6 Ez dakit zer egin, ta nola kontsola.
Arrunt hoztia, dut, barneko odola...
Ez bainuen uste, joanen zinela!
Ni bakarrik utziz, etsai bat bezela!!!

## Kanpo estekak

* Gorka Knörrren bertsioa.
* Anje Duhalderen bertsioa.
* Etorki taldearen bertsioa.
* Datuak: Q111512540
# Bertègn Galèzz

Bertaèyn Galeizz galo hizkuntza sustatu eta bultzatzeko helburua duen Bretainiako kultur erakunde bat da. 1976an Amis du Parler Gallo izenez sortu zen. Bere egoitza Rennes hirian du. Conseil culturel de Bretagne erakundeko kide da.

## Kanpo estekak

* Bertaèyn Galeizz erakundearen webgunea (Frantsesez)
* Datuak: Q2899236
# Beru Lars

Beru Lars, Star Wars film sagako pertsonaia bat da, Anakin Skywalkerren anaiordea den Owen Larsen emaztea, eta, Padmé Amidala hil ondoren, honen bi seme-alaba bikietako bat zaintzeaz arduratu zena, Luke Skywalker zehazki, Obi-Wan Kenobik eman ondoren. Star Wars IV. Atala: Itxaropen Berria izeneko IV. atalean hil zen, tropa inperialen esku.

## Kanpo estekak

* Datuak: Q2480769
* Multimedia: Beru Whitesun Lars / Q2480769
# Polilaborantza

Polilaborantza lur sail berean landare mota ezberdinak hazten dituen nekazaritza sistema da, gehienetan nekazaritza tradizionalarekin loturik, elkarri onura ekartzen dioten ekosistemak sortuz: espezie begetal batzuek beste batzuengan eragiten duten intsektu izurriak uxatzen dituzte eta landatutako landare bakoitzak mantenugai ezberdinak hartzen ditu substratutik edo lurra aberasten laguntzen duten beste batzuk ematen dizkio hari.

## Ikus, gainera

* Monolaborantza

## Kanpo estekak

* Datuak: Q2739133
* Multimedia: Polyculture / Q2739133
# Polikondentsazio

Polikondentsazioa, etapa-polimerizazioa edo kondentsazio bidezko polimerizazioa polimerizazio-prozesu bat da eta, prozesu horretan, zenbait substantziek erreakzionatu egiten dute monomero bat edo gehiago sortzeko. Monomero horiek elkarrekin lotu eta beste monomero edo dimeroekin (edo trimeroekin, edo tetrameroekin...) erreakzionatzean, dagokion polimeroa sortuko dute.
Polikondentsazioa behar bezala burutzeko, eratutako monomeroek gutxienez 2 funtzionaltasun-maila izan behar dute; bestela, eratzen ari den monomero-katea ez litzateke haziko eta ez litzateke polimerorik sortuko. Bi monomeroren arteko elkartze bakoitzean molekula txiki bat galtzen da, adibidez, ura edo metanola. Hori dela eta, polimeroaren masa molekularra ez da nahitaez monomeroaren masa molekularraren multiplo zehatza.

## Poliamidak

Kondentsazio-polimero mota garrantzitsu bat poliamidak dira. Azido karboxiliko baten eta amina baten erreakziotik sortzen dira. Adibidez nylona eta proteinak horrela sintetizatzen dira.
n H$_2$N-X-CO$_2$H → [HN-X-C(O)]$_n$ + n H$_2$O

## Poliesterrak

Kondentsazio-polimero mota garrantzitsu bat poliesterrak dira. Azido karboxiliko baten eta alkohol baten erreakziotik sortzen dira. Adibideetan poliesterrak daude, hala nola poli(etilen tereftalato)a.
n HO-X-OH + n HO$_2$C-Y-CO$_2$H → [O-X-O$_2$C-Y-C(O)]$_n$ + (3n-2) H$_2$O

## Biodegradagarritasuna

Kondentsazio-polimeroak adizio-polimeroak baino biodegradagarriagoak dira. Monomeroen arteko peptido- edo ester-loturak hidroliza daitezke, batez ere katalizatzaileak edo bakterio-entzimak daudenean.

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2020-11-28).
* ↑ Elortza, Jose Mari & Iruin,, J.J.. (1988). Kimkia fisika makromolekularra. Udako Euskal Unibetsitatea ISBN 84-86967-01-5..
* ↑ Irazabalbeitia, Inaki. (1980). Polimerizazio-prozesuak: zenbait kontsiderazio zinetiko (eta III). Elhuyar, 20 alea, 44-48 or..
* ↑ «ZT Hiztegi Berria» zthiztegia.elhuyar.eus (Noiz kontsultatua: 2020-11-28).
* ↑ «ZT Hiztegi Berria» zthiztegia.elhuyar.eus (Noiz kontsultatua: 2020-11-28).

## Kanpo estekak

* Datuak: Q2371697
* Multimedia: Condensation polymerization / Q2371697
# Polikrasa-(Y)

Polikrasa-(Y) oxido motako minerala da eta euxenita taldearen kidea da.

## Ezaugarriak

Polikrasa-(Y) oxido mineralaren formula kimikoa hau da: ${\ce {Y(Ti,Nb)2(O,OH)6}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Polycrase-(Y): Mineral information, data and localities.» www.mindat.org (Noiz kontsultatua: 12-05-2019).
# Polikromia

Artean, polikromia lan artistiko batean kolore bat baino gehiago erabiltzea da. Polikromia baliatuz sortu diren objektu eta lanei polikromoak direla esaten zaie.

## Kanpo estekak

* Datuak: Q183127
* Multimedia: Polychromy / Q183127
# Poliki, poliki haizetan

Poliki, poliki haizetan (ingelesez: Slowly, Slowly in the Wind) 1979an argitara emandako Patricia Highsmithen ipuin-bilduma da. Koro Navarrok 1988an euskaratu zuen.
Ipuin antologia honetan bost ipuin hautatu dituzte. Halaz guztiz, badago crescendo bat: ipuinez ipuin bortitzago bultzatzen dute giza instintuek hilketara, eta handiagoa da "kriminaltasuna" nolabait esanda.

## Erreferentziak

* ↑ www.elkarargitaletxea.eus

## Kanpo estekak

* Datuak: Q27633494
# Poliklinika

Poliklinika (antzinako grezieraz: πόλις pólis "hiria"; alemanez: Klinic "klinika") batez ere barneratu gabeko gaixoak zaintzera bideratutako osasun-etxea da. Poliklinikak modu pribatuan jardun edo publikoki kudeatu eta diruztatu daitezke. Herri eta auzoetako biztanleei lehen arretako beharrizanak eman ohi dizkiete, sendabide espezializatuagoak eskaintzen dituzten eta gaixoak barneratzen dituzten erietxe handiagoen aldean.

## Kanpo-estekak

* Datuak: Q695416
* Multimedia: Policlinics / Q695416
# Polilerro

Polilerro konektatutako lerroen sekuentzia bat da, objektu bakar gisa sortua. Lerro zuzeneko segmentuak, arku-segmentuak edo bien konbinazioaz sor daitezke. Polilerroa kurboa denean spline esaten zaio.

## Kanpo estekak

* Datuak: Q633674
# Bizeps (argipena)

Bizepsa bi buru edo iturburu eta bi tendoi independente dituen muskulua da. Bi muskuluren izena da:
* besoko bizepsa eta
* izterreko bizepsa.

## Erreferentziak

* ↑ «Bizeps» Harluxet Hiztegi Entziklopedikoa. .
# Bizeps muskulu femoral

    Artikulu hau izterrekoaren muskuluari buruzkoa da; beste esanahietarako, ikus «bizeps».
Giza anatomian, izterreko bizeps muskulua edo bizeps muskulu femorala izterreko atzeko konpartimentuan iskionetik eta lerro latzetik peronearen burura doan muskulua da. Bi alde ditu:
* Alde motza, iskionean sortua.
* Alde luzea, femurrean sortua.
Biek tendoi bakarra dute, tibiari lotuta dagoena.

## Erreferentziak

* 1 2 3 «bizeps muskulu femoral», Euskalterm.

## Ikus, gainera

* Izterreko trizeps

## Kanpo estekak

* Datuak: Q601016
* Multimedia: Biceps femoris muscles / Q601016